OpenLLM-France/wikimedia huggingface dataset:
# Premi President Companys

El Premi President Companys és una distinció que atorga anualment la Plataforma Pro Seleccions Esportives Catalanes, adreçada a aquelles persones o entitats que hagin destacat per la defensa i promoció de les seleccions esportives catalanes i del seu reconeixement internacional.
La concessió del guardó es va iniciar el 2005 i des de llavors s'han distingit les següents persones o entitats:
| Any | Premiat/da | Ocupació | Mèrits |
| 2005 | Ramon Basiana i Vers | President de la Federació Catalana de Patinatge | Reconeixement internacional de la Federació Catalana de Patinatge |
| 2006 | Oleguer Presas i Renom | Jugador de futbol al FC Barcelona | Reconeixement i participació activa en la selecció catalana de futbol |
| 2007 | Joan Ricart i Aguilà | President de la Federació Catalana de Bitlles i Bowling | Reconeixement internacional de la Federació catalana de bitlles i bowling |
| 2008 | Xavier-Albert Canal i Gomara | President de la Federació Catalana de Rugbi | Lluita pel reconeixement de la Federació Federació Catalana de Rugbi com a membre fundador de la Federació Internacional. |
| 2009 | Josep Guardiola, Roger Esteller, Enric Masip, Santi Carda, Albert Malo i Xavi Moya. | Capità de la selecció catalana de futbol, capità de la selecció catalana de bàsquet, capità de la selecció catalana d'handbol, capità de la selecció catalana d'hoquei patins, capità de la selecció catalana de rugbi, campió del món de kickboxing representant Catalunya. | Lluita per l'oficialitat de les seleccions catalanes mitjançant l'espot televisiu promocionant la recollida de mig milió de signatures al Parlament. |

## Referències

* ↑ «Ramon Basiana rep el premi President Companys 2005». VilaWeb, 13-12-2005.
* ↑ «Benach lliura avui al Japó el premi al futbolista Oleguer pel seu suport a les seleccions esportives catalanes». VilaWeb, 14-12-2006.
* ↑ «Oleguer dará 25.000 euros en favor de la lengua valenciana» (en castellà). El Mundo Deportivo, 15-12-2006.
* ↑ «El president de la Federació Catalana de Bitlles i Bowling, Joan Ricart, rep el Premi Companys 2007». Esport3, 04-12-2007.
* ↑ «Joan Ricart, el tercer guanyador del Companys». El 9 Esportiu, 24-11-2007, p. 21.
* ↑ «Xavier-Albert Canal, guardonat amb el premi President Companys 2008». 3cat24.cat, 22-11-2008.
* ↑ «El president de la Federació Catalana de Rugbi rep el Premi Lluís Companys». VilaWeb, 05-12-2008.
* ↑ Atorguen el Premi President Companys als protagonistes del primer anunci proseleccions catalanes, RacóCatalà.cat, 20 de novembre 2009 (consulta: 20-11-09).
* ↑ «Guardiola, Masip, Esteller, Carda, Malo i Moya reben el 5è Premi President Companys». Esport3, 11-12-2009.
# Premi Princesa d'Astúries de Comunicació i Humanitats

El Premi Princesa d'Astúries de Comunicació i Humanitats és concedit, des de l'any 1981, a la persona, grup de persones o institució la tasca de la qual, creadora o d'investigació, representi una aportació rellevant a la cultura universal en el camp de la comunicació i les humanitats.

## Llista de guardonats

* 2024ː Marjane Satrapi
* 2023: Nuccio Ordine
* 2022: Adam Michnik
* 2021: Gloria Steinem
* 2020: Fira Internacional del Llibre de Guadalajara i Hay Festival of Literature & Arts
* 2019: Museo del Prado
* 2018: Alma Guillermoprieto
* 2017: Les Luthiers
* 2016: James Nachtwey
* 2015: Emilio Lledó
* 2014: Quino
* 2013: Annie Leibovitz
* 2012: Shigeru Miyamoto
* 2011: Royal Society
* 2010: Zygmunt Bauman i Alain Touraine
* 2009: Universitat Nacional Autònoma de Mèxic
* 2008: El cercador Google
* 2007: Revistes Nature i Science
* 2006: National Geographic Society
* 2005: Instituts culturals europeus: Goethe-Institut, Instituto Cervantes, Instituto Camões, Alliance Française, Società Dante Alighieri i British Council
* 2004: Jean Daniel
* 2003: Ryszard Kapuscinski i Gustavo Gutiérrez Merino
* 2002: Hans Magnus Enzensberger
* 2001: George Steiner
* 2000: Umberto Eco
* 1999: Instituto Caro y Cuervo
* 1998: Reinhard Mohn
* 1997: Václav Havel i Cable News Network (CNN)
* 1996: Indro Montanelli i Julián Marías Aguilera
* 1995: Agencia EFE i José Luis López Aranguren
* 1994: Missions Espanyoles a Ruanda i Burundi
* 1993: Revista Vuelta
* 1992: Emilio García Gómez
* 1991: Luis María Anson
* 1990: Universitat Centreamericana José Simeón Cañas
* 1989: Pedro Laín Entralgo i Fondo de Cultura Económica de México
* 1988: Horacio Saénz Guerrero
* 1987: Diari "El Tiempo" i Diari "El Espectador"
* 1986: Grup de Comunicació O Globo
* 1985: Josep Ferrater Mora
* 1984: Claudio Sánchez Albornoz
* 1983: Diari El País
* 1982: Mario Augusto Bunge
* 1981: María Zambrano Alarcón

## Referències

* ↑ «El fotoperiodista James Nachtwey, Premi Princesa d'Astúries de la Comunicació i les Humanitats». 324.cat, 19-05-2016. [Consulta: 20 maig 2016].
* ↑ «El filòsof Emilio Lledó guanya el Premi Princesa d'Astúries de comunicació i humanitats 2015». 324.cat, 20-05-2015. [Consulta: 20 maig 2015].
* ↑ «Quino, el pare de Mafalda, premi Príncep d'Astúries de comunicació i humanitats». 324.cat, 21-05-2014. [Consulta: 22 maig 2014].
* ↑ «Annie Leibovitz, guardonada amb el Príncep d'Astúries de la Comunicació». 3/24.cat, 23-05-2013 [Consulta: 23 maig 2013].
* ↑ «El creador de Mario Bros, Shigeru Miyamoto, premi Príncep d'Astúries de comunicació i humanitats». 324.cat, 23-05-2012. [Consulta: 23 maig 2012].

## Enllaços externs

* (castellà) Fundació Príncep d'Astúries - Premi de Comunicació i Humanitats Arxivat 2010-06-19 a Wayback Machine.
# Pius Morera i Prat

Pius Morera i Prat (Igualada, 5 de juliol de 1942 - 18 de juny de 2021) fou un filòleg, professor i poeta català, membre de l'Associació Internacional de Llengua i Literatura Catalanes.. A partir de l'any 2010 i fins al 2021 conduïa el programa radiofònic Aparador de poesia a Ràdio Santvi en que entrevistava poetes catalans.

## Obra
### Narrativa

* 2006 La cendrosa. Versió d'un conte popular. Biblioteca de Sant Vicenç de Montalt.

### Poesia

* 1965 Un mocador d'herbes per a jòquers, accèssit del Premi Amadeu Oller
* 2015 Se m'ha acostat per oferir-me els llavis
* 2015 Premi Amadeu Oller, 50 anys de poesia (editor)
* 2015 L'assassí va descalç per la ciutat
* 2017 Un bypass permet a un tetraplègic de moure la mà
* 2019 Els records i la mort se'n van de marxa (amb imatges de Toni Buch
* 2021 Quartet de vent sota la pluja de febrer (amb il·lustracions d'Ana Cloe Brugueras)

## Referències

* ↑ «Mor el poeta Pius Morera a l'edat de 78 anys». Nació digital, 18-06-2021 [Consulta: 20 juny 2021]. Arxivat 19 de juny 2021 a Wayback Machine.
* 1 2 «Pius Morera presenta el seu nou poemari a Barcelona». Ajuntament de Sant Vicenç de Montalt, 09-02-2015 [Consulta: 21 juny 2021].
* 1 2 «Mor el poeta i filòleg igualadí Pius Morera». Anoia Diari, 21-06-2021 [Consulta: 21 juny 2021].
* ↑ http://personal.telefonica.terra.es/web/piusmorera/lacendrosa.ppt%5BEnllaç+no+actiu%5D

## Enllaços externs

* Blog de l'Aparador de poesia
* http://www.lletrescatalanes.cat/ca/index-d-autors/item/morera-i-prat-pius
* https://www.nuvol.com/entrevistes/pius-morera-lhome-i-lagullo/
# Plan-de-riba

Plan-de-riba és una plana de carena del terme municipal d'Abella de la Conca, a la comarca del Pallars Jussà, situada a l'àmbit de Carreu.
Està situada al capdamunt de la carena de la Serra de Carreu, a la seva part oriental. El seu límit meridional és el Cap de Plan-de-riba, i al seu sector nord-oest hi ha l'Avenc del Plan-de-riba.

## Etimologia

Es tracta d'un topònim romànic de caràcter descriptiu, ja que és un pla ran de la riba, entesa aquí com a cinglera, però que presenta una forma aglutinada, que denota l'antiguitat del topònim.

## Enllaços externs

* Plan de Riba en el seu entorn, a l'Institut Cartogràfic de Catalunya; no hi consta el nom
# Platja d'en Bossa

La platja d'en Bossa és una de les platges més llargues de l'illa d'Eivissa, repartida entre els municipis d'Eivissa (700 m) i Sant Josep de sa Talaia (2.000 m).
Està situada al sud-est de l'illa, prop de l'aeroport, a 3 km d'Eivissa, amb vistes a Dalt Vila, i a 18 de Sant Josep de sa Talaia. Es pot accedir des d'Eivissa en direcció a l'aeroport, o des del barri de ses Figueretes.
Té una estructura de badia oberta a l'est exposada al vents forts, però sempre de mar a terra, apreciada pels surfistes. La sorra és fina i blanca d'origen natural, amb una amplada de 20 a 30 m. El fons és també de sorra amb poca profunditat: a 25 m la profunditat és de mig metre i a 50 m mar endins és d'1 m. A l'extrem de la platja hi ha la torre de sa Sal Rossa, una torre de defensa ben conservada. L'alta urbanització fa que disposi d'amplis serveis. Disposa d'un parc aquàtic i un mercat artesà setmanal.
En aquesta platja s'hi troba el que és considerat el restaurant més car del món, el Sublimotion, del cuiner madrileny Paco Roncero.

## Ubicació

Es pot arribar amb cotxe, bicicleta o bus des de la ciutat d'Eivissa, a 4 km de distància. Aparcar és relativament fàcil, ja que hi ha aparcaments disponibles al llarg del recorregut, normalment prop dels restaurants més populars.

## Enllaços externs

* http://www.ibiza-spotlight.es/playas/playa_den_bossa_e.htm
* http://www.dorochris.com/images/ibiza/ibiza%20(70).JPG
# Port de Cala Canyelles

El port de Cala Canyelles és una port esportiu situat a l'extrem oest de la platja de Canyelles, al municipi de Lloret de Mar (Selva). N'és el titular l'organisme de Ports de la Generalitat i està gestionat pel Club Nàutic Cala Canyelles. Envoltat de vegetació i amb alts penya-segats en les proximitats, és un port petit i acollidor, que ofereix bona protecció dels vents de garbí i de tramuntana. Construït l'any 1970, disposa de 134 amarraments, amb una eslora de fins a 8 m. La bocana té una amplada de 30 m, amb un calat de 4 m i un calat interior de 2 m. Disposa de rampa de varada i grua. A les instal·lacions hi ha un edifici social i un altre de vigilància. No té benzinera i la més propera es troba al port de Blanes.

## Referències

* ↑ «Port de Cala Canyelles». Ports de la Generalitat. Generalitat de Catalunya.
* ↑ «Club Nàutic Cala Canyelles». Ports de Catalunya.
* ↑ «Club Nàutic Cala Canyelles». Club Nàutic Cala Canyelles.
* ↑ «Port Cala Canyelles». Agència Catalana de Turisme.
# Plectorhinchus nigrus

Plectorhinchus nigrus és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 45 cm de longitud total.

## Distribució geogràfica

Es troba a l'Índic i al Pacífic.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544. (text)
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Plectorhinchus lineatus

Plectorhinchus lineatus és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 72 cm de longitud total.

## Distribució geogràfica

Es troba des de les Illes Ryukyu fins a la Gran Barrera de Corall i Nova Caledònia.

## Referències

* 1 2 FishBase (anglès)
# President de Timor Oriental

En 1975 Timor Oriental es va fer independent de Portugal. Francisco Xavier do Amaral va ser seu primer president, no obstant això va governar només fins a 7 de desembre de 1975, quan el país va ser envaït per Indonèsia.
Timor Oriental va romandre sota ocupació indonèsia fins que en referèndum a 30 d'agost de 1999 supervisat per les Nacions Unides, la població va votar per la independència. Després el referèndum, l'ONU va fer una administració de transició fins a 20 de maig de 2002, quan el país novament es va fer independent.

## Presidents i Primeres Ministres de Timor Oriental (2002-actualitat)

Segons la constitució, el President de Timor Oriental és el Cap d'Estat del país. El seu mandat és de 5 anys.
Aquesta és la llista de presidents de Timor Oriental després de 2002.
| Inici | Final | President | Primers Ministres |
| 20 de maig de 2002 | 20 de maig de 2007 | Kay Rala Xanana Gusmão | Mari Alkatiri (2002-2006) José Ramos-Horta (2006-2007) |
| 20 de maig de 2007 | 20 de maig de 2012 | José Ramos Horta | Estanislau da Silva (2007) Xanana Gusmão (2007-2012) |
| 20 de maig de 2012 | Present | Taur Matan Ruak | Xanana Gusmão (2012-2015) Rui Maria de Araújo (16 de febrer 2015-) |

## Enllaços externs

* Biografia oficial del Primer Ministre timorès (anglès)
# Polisomnografia

Una polisomnografia (del grec poly, "molts"; somno, "son"; i graphy, "escriptura") és una prova usada en l'estudi del son.

## Descripció

Els estats i les fases del son humà es defineixen segons els patrons característics que s'observen mitjançant l'electroencefalograma (EEG), l'electrooculograma (EOG, un mesurament dels moviments oculars) i l'electromiograma de superfície (EMG). La polisomnografia consisteix en el registre d'aquests paràmetres electrofisiològics que defineixen els estats de son i de vigília.
Permet diagnosticar l'apnea del son.

## Vegeu també

* Pletismografia
* Oxímetre
* Pulsioximetria
* Medicina interna

## Referències

* ↑ «Polisomnografia». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Saturimetro perché
# Postromanticisme musical

El postromanticisme musical és un moviment artístic que es desenvolupa a Europa entre 1887 i 1930. Aquest estil musical portà al màxim grau d'expressivitat al romanticisme, que resulta en un música simfònica grandiosa i expressiva, tributària de Richard Wagner que evoluciona progressivament vers l'expressionisme. Desenvolupa llargues melodies, utilitza cromatismes i aprofita el màxim els recursos orquestrals. Predomina la música instrumental profana i programàtica.

## Compositors

* Jesús Arámbarri (1902-1960)
* Anton Bruckner (1824 - 1896)
* Ernö Dohnányi (1877-1960)
* Gustav Mahler (1860 - 1911)
* Max Reger (1873-1916)
* Richard Strauss (1864 - 1949)

## Referències

* ↑ «Nacionalisme i postromanticisme», s.d.. [Consulta: 12 juliol 2014].
* ↑ «Postromanticisme musical». Gran Enciclopèdia Catalana. Barcelona: Grup Enciclopèdia Catalana.
* ↑ «Postromanticisme musical». Gran Enciclopèdia Catalana. Barcelona: Grup Enciclopèdia Catalana.
* ↑ «Postromanticisme musical». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Postromanticisme
# Posició llarga

Posició llarga o estar llarg o llarg (en anglès: long position o long) és l'expressió emprada en els mercat de valors per referir-se a l'estat d'haver comprat un instrument financer amb l'esperança que el seu preu s'incrementarà. Una posició llarga equival a comprar una acció, comprar una opció call o signar una compra d'un contracte de futurs; en aquests tres casos l'esperança de l'inversor i de l'especulador és que l'actiu incrementarà el seu preu en el futur i així el podrà vendre amb guanys. Per definició és la posició natural que adopten la majoria d'inversors quan implementen una estratègia d'inversió. Per oposició es defineix estar curt o posició curta quan un especulador adopta l'estratègia de vendre a crèdit una acció (sense haver-la comprat abans), de compra d'una opció put o de signar una venda de contracte de futurs, posicions que s'adopten quan s'espera que els preus cauran en el futur i per tant, podrem comprar l'actiu a un preu més baix, generant guanys.

## Bibliografia

* «Long Position». Investor glossary. Arxivat de l'original el 2018-10-26. [Consulta: 14 maig 2011]. (anglès)
# Posició lateral de seguretat

La posició lateral de seguretat (PLS) és la posició utilitzada en els primers auxilis en la qual s'ha de col·locar un pacient inconscient per mantenir la seva respiració i evitar danys pitjor com broncoaspiració per vòmit o caiguda de la llengua cap enrere.

## Característiques de la posició lateral de seguretat

La posició lateral de seguretat té tota una sèrie de principis bàsics que s'han de respectar. Quan col·loquem una persona en PLS la boca queda mirant cap a baix i això, evita que el vòmit o altres líquids corporals que es puguin drenar pugui provocar una broncoaspiració. La barbeta està inclinada en direcció la part alta del cap de forma que l'epiglotis es manté oberta. Finalment, els braços i les cames queden bloquejats de manera que la postura aconsegueix ser estable.
Si es tracta d'una dona embarassada, i aquesta precisa la PLS la posició serà la mateixa però sobre el costat esquerre per evitar que la vena cava inferior es comprimeixi i el flux de sang es mantingui.

## Passos a seguir

Per aconseguir col·locar una persona en PLS cal seguir tota una sèrie de passos. En primer lloc, s'ha d'agafar el braç de la persona i situar-lo el més a prop possible del cap d'aquesta. Tot seguit, s'agafa la cama del costat contrari de braç flexionat i es flexiona fins a aconseguir formar un angle respecte al cos. Tot seguit s'ha de girar el cos, en direcció contrària a la cama flexionada prèviament, fins que aquest quedi totalment recte. Finalment, es col·loca el dors de la mà sota el cap per recolzar-lo i evitar que aquest entri en contacte amb el terra.

## Referències

* ↑ «Posició lateral de seguretat». Universitat de Barcelona. Arxivat de l'original el 2015-04-16. [Consulta: 16 abril 2015].
* ↑ «Mobilització d'accidents». Generalitat de Catalunya- trànsit, pàg. 83-88.
* ↑ «Posición lateral de seguridad» (en castellà). Arxivat de l'original el 2010-12-29. [Consulta: 16 abril 2015].

## Vegeu també

* Primers auxilis
* Broncoaspiració
# Polizel de Siracusa

Polizel (en grec antic: Πολύζηλος, llatí: Polyzelus), fill de Dinòmenes de Gela i germà de Geló I de Siracusa, fou un militar siracusà.
Va participar amb els seus germans a la batalla d'Hímera l'any 480 aC. Geló va morir el 478 aC i va deixar el poder al seu germà Hieró I, però va organitzar l'enllaç de la seva viuda Demareta filla de Teró d'Agrigent amb Polizel, junt amb el comandament de l'exèrcit, que amb això va obtenir una forta influència al govern. Aquest poder de Polizel va molestar a Hieró, que el va enviar a ajudar a Crotona en la seva guerra contra Síbaris, esperant que morís a la guerra.
Segons un relat, Polizel no va voler obeir i va ser enviat a l'exili. Segons altres autors va obeir i va aconseguir la victòria en la guerra, el que encara va molestar més a Hieró, que finalment el va desterrar. Es va refugiar a la cort del seu sogre Teró que li va donar suport i va agafar les armes contra Hieró. La guerra entre Teró i Hieró es va acabar amb la mediació del poeta Simònides de Ceos, que va aconseguir la reconciliació dels dos germans. Polizel va poder retornar a Siracusa i li van ser tornats tots els seus antics honors.
Sembla que es va mantenir en bons termes amb el seu germà fins a la seva mort, la data de la qual no es coneix, però devia ser anterior a la de Hieró, que va morir l'any 466 aC, ja que el va substituir el seu germà petit Trasibul, segons diu Diodor de Sicília.

## Referències

* ↑ Polyzelus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 472
# Poliè

Poliè és el nom dels següents personatges:
* Biografies:
** Poliè de Làmpsac, matemàtic grec
** Juli Poliè, poeta grec
** Poliè el Macedoni, escriptor grec
* Química:
** Poliè (química), tipus de diè que conté més de dos enllaços dobles
# Pou del Tros del Cinto

El Pou del Tros del Cinto és un pou del terme municipal de Castell de Mur, en territori del poble de Puigmaçana, de l'antic municipi de Mur.
És a 577 msnm, al nord de l'extrem oest dels Plans de Puigmaçana. Queda a prop i a llevant del Pou del Xic, a ponent del Corral de Cinto, corral i paratge (lo Corral de Cinto).

## Enllaços externs

* Institut Cartogràfic de Catalunya
# Pou del carrer de Bragança

El pou del carrer de Bragança, o pou de la Clota, és un pou tradicional d'aigua situat al barri de la Clota de Barcelona, construït a finals del segle xix o principis del XX. Està inclòs a l'inventari de Petits paisatges de Barcelona.
El pou pertanyia a la masia Ca l'Oriol, ja desapareguda, que va cedir part dels seus terrenys per a l'obertura del carrer de Bragança. Per aquest motiu és l'únic pou del barri de la Clota situat en terreny públic. El pou havia estat embolcallat per un tancament que ocupava un volum desproporcionat respecte el petit carrer on s'ubica. L'Institut Municipal del Paisatge Urbà el va restaurar el 2021, eliminant l'embolcall i preservant l'aspecte original, considerant els valors patrimonials i paisatgístics del pou.
El pou té una profunditat de 8 metres, amb l'estructura interna de pedra a modus de carreus. El brocal és de maó ceràmic, així com els dos pilars de 2 metres, amb una biga de fusta que subjecta la corriola. S'ha inclòs una portella amb pany per protegir l'ull del pou d'actuacions vandàliques.
Al costat del pou hi ha les restes d'un safareig, actualment enterrades.

## Referències

* 1 2 «Memòria de la intervenció arqueològica al barri de la Clota, districte d'Horta-Guinardó, Barcelona». Carta Arqueològica de Barcelona, 2019.
* 1 2 3 «Acaba la restauració del pou del carrer Bragança». Ajuntament de Barcelona, 02-02-2021.
* ↑ «L'Ajuntament restaura un pou tradicional a la Clota». Televisió d'Horta-Guinardó, 29-01-2021.
# Pou del Dineral

El Pou del Dineral és una obra de Prades (Baix Camp) inclosa a l'Inventari del Patrimoni Arquitectònic de Catalunya.

## Descripció

Restes d'un pou de gel situat a la zona dels Plans, a tocar d'una pista forestal. Té una estructura de planta circular bastida amb pedra seca, de la qual sols es conserven algunes parts dels murs. Es pot intuir el clot del pou. Aproximadament té uns 10 metres de diàmetre i 3 metres de profunditat.

## Història

No s'ha trobat cap documentació que faci referència a aquest pou, tot i que podria tractar-se d'un dels que s'indiquen com a derruïts en un document de Prades del 1707.

## Referències

* 1 2 «Pou del Dineral». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].